Diari Oficial de la Generalitat Valenciana


Sumari del DOGV 1426, del 20-11-1990 (1990/819480)

RESOLUCIÓ de 31 d'octubre de 1990, de la Presidència de la Generalitat Valenciana, per la qual es convoquen vuit beques per a la realització de pràctiques de periodisme en el Servei de Relacions Informatives de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1426

Data del DOGV
:   20-11-1990

Secció del DOGV
:   ALTRES DISPOSICIONS

Número del document
:   1990/819480


Data del document
:   31-10-1990

Organisme emissor
:   Presidència de la Generalitat

Tipus de document
:   Resolució

Resolució de 31 d'octubre de 1990, de la Presidència de la Generalitat Valenciana, per la qual es convoquen vuit beques per a la realització de pràctiques de periodisme en el Servei de Relacions Informatives de la Generalitat Valenciana.  
Atés que la Direcció General de Relacions Institucionals i Informatives ha formulat la proposta de procedir a la Convocatòria per tal d'oferir 8 Beques per a la realització de pràctiques de periodisme en els serveis de premsa de la Generalitat Valenciana, s'han elaborat les bases que l'han de regir.  
Atés que hi ha suficient consignació pressupostària en l'Avant- projecte de Pressupost de la Generalitat Valenciana per a 1991, queda condicionada la Resolució de la Convocatòria a l'aprovació d'aquell.  
Per les facultats que m'atorga el Decret 162/87 de 7 d'octubre pel qual s'aprova el Reglament Orgànic i Funcional de Presidència.  
DISPOSE:  
1. Procedir a la convocatòria per tal d'oferir 8 beques per a la realització de pràctiques de periodisme en els serveis de premsa de la Generalitat Valenciana.  
2. Aprovar les bases que s'adjunten, les quals hauran de regir la convocatòria.  
València, 31 d'octubre de 1990. - El Director del Gabinet del President: Joaquim Puig Ferrer.  
BASES PER A LA CONCESSIO DE VUIT BEQUES PER A LA REALITZACIO DE PRACTIQUES DE PERIODISME EN ELS SERVEIS DE PREMSA DE LA GENERALITAT VALENCIANA  
La Presidència de la Generalitat Valenciana, a proposta de la Direcció General de Relacions Institucionals i Informatives de la Generalitat Valenciana, i amb l?objectiu d'impulsar la millora i especialització dels professionals de la informació, ha decidit oferir la concessió de vuit beques per a la realització de pràctiques en els Serveis de Relacions Informatives de la Generalitat Valenciana.  
Per això, es fa pública aquesta convocatòria de conformitat amb les bases següents:  
Primer. Objecte  
Les beques tenen l'objecte de promocionar la formació complementària, millora i especialització professional mitjançant la realització de pràctiques en el Servei de Relacions Informatives de la Generalitat Valenciana.  
Segon. Requisits dels sol·licitadors  
Podran optar a aquestes beques les persones que reunesquen un o més dels següents requisits:  
a) Posseir el Títol de Llicenciat en Ciències de la Informació (o resguard acreditatiu d'aquell).  
b) Ser estudiant destacat en Ciències de la Informació.  
c) Haver desenrotllat tasques informatives o prestat serveis de comunicació social a l'Administració Local o a qualssevol altres entitats públiques valencianes per un període no inferior a un any.  
Tercer. Mèrits professionals  
Hom considera mèrits preferents:  
a) El coneixement i domini de les dues llengües oficials de la Comunitat Valenciana d'idiomes estrangers.  
b) Haver acabat els estudis en els darrers últims tres anys.  
c) Ser menor de 30 anys.  
Quart. Nombre de beques i dotació d'aquestes  
Les beques oferides són vuit i estan dotades amb 90.000 pessetes brutes mensuals, i s'hi inclou, igualment, un segur d'assistència mèdica als becaris.  
Cinqué. Classes de beques  
Les beques es distribuiran en dos grups:  
a) cinc, es concediran per a la realització de pràctiques de redacció.  
b) dues, es concediran per a la realització de pràctiques de documentació.  
c) una es concedirà per a la realització de pràctiques audiovisuals.  
Sisé, Duració i destinació  
El període d'aprofitament de les beques serà de sis mesos, amb la possibilitat de prorrogar-lo en sis mesos més per resolució del Director del Gabinet del President a proposta del Director General de Relacions Institucionals i Informatives, i amb l'informe previ de consignació pressupostària.  
Els becaris realitzaran les tasques de formació i pràctiques als estudis, instal·lacions i amb els mitjans dels serveis Informatius de la Generalitat Valenciana, sota la tutela de responsabilitat de la Direcció General que les convoca i la seua incorporació serà immediata a partir de la notificació de la concessió de la beca.  
Seté. Formalització de les sol·licituds  
Els impresos de sol·licitud es troben a disposició dels interessats en la Secretaria General Administrativa (Registre General) de la Presidència.  
Els candidats hauran de presentar al Registre General de la Presidència, o trametre per qualsevol de les formes previstes a l?article 6 de la Llei de Procediment Administratiu l?esmentat ingrés de sol·licitud formalitzat, junt amb la següent documentació:  
a) Currículum vitae, al qual s'hi faran constar les dades personals, data de naixement, domicili, telèfon i una fotografia format carnet del sol·licitant.  
b) Expedient acadèmic.  
c) Qualssevol altres documents que acrediten la possessió d'altres títols o mèrits docents, investigadors o professionals que s'hi vulguen al·legar.  
d) Declaració de la disposició i disponibilitat per a residir a la mateixa localitat o a d'altres pròximes on hi ha els Serveis Informatius de la Generalitat Valenciana.  
e) Declaració jurada de no tenir altre treball ni estar gaudint d'altra beca.  
Vuité. Termini de sol·licitud  
El termini de sol·licitud serà de 10 dies naturals a partir del dia següent al de la publicació d'aquesta Convocatòria en el Diari Oficial de la Generalitat Valenciana.  
Nové. Procés de selecció i concessió de les beques  
Les beques s'adjudicaran per un jurat presidit pel Subsecretari- Director del Gabinet de la Presidència i del qual formaran part com a vocals:  
- El Director General de Relacions Institucionals i Informatives.  
- El Director General de Mitjans de Comunicació Social.  
- El Cap dels Serveis Informatius de la Generalitat Valenciana.  
- El Secretari General Administratiu o persona en la qual delegue, que actuarà com a secretari d'actes del Jurat.  
Els membres del Jurat podran rebre assessorament del personal tècnic o professional que consideren escaient i que podrà assistir a la selecció amb veu però sense vot.  
El Jurat es reunirà dins els 10 dies següents a l'acabament del termini de presentació de candidatures i podrà convocar tots aquells candidats que considere escaient per tal de comprovar, mitjançant entrevista, els mèrits adduïts que considere d'interés.  
El Jurat podrà declarar deserta, total o parcialment, l'adjudicació de les beques oferides, i es reserva la facultat d'interpretar el contingut d?aquestes bases als efectes de l'adjudicació de les beques.  
Desè. Drets i obligacions del becaris  
Aquestes beques són incompatibles amb qualsevol altra beca o ajut, i amb el desenrotllament d'una activitat laboral regular. La infracció d'aquesta regla autoritzarà la Presidència de la Generalitat Valenciana a cancel·lar l'aprofitament de la beca.  
La condició de becari no crearà relació laboral amb la Generalitat.  
La Direcció General de Relacions Institucionals i Informatives, determinarà la destinació, ordenarà les activitats i establirà la dedicació dels becaris segons els criteris d'organització dels seus serveis i mitjans.  
Finalitzat el període de vigència de la concessió de la beca, es lliurarà el certificat corresponent, amb l'informe previ d'assistència, aprofitament i aptitud per part del Cap dels Serveis Informatius de la Generalitat Valenciana.  
La Presidència de la Generalitat Valenciana resoldrà les incidències que es produesquen durant el període d'aprofitament de les beques i podrà deixar-les sense efecte en el cas que es produïra incompliment de les obligacions per part dels becaris.  
Sol·licitud de beca per a la realització de pràctiques en el Servei de Relacions Informatives de la Generalitat Valenciana, segons convocatòria de la Presidència de la Generalitat de data   
Cognoms   
Nom   
DNI   
Lloc i data de naixement   
Adreça   
Població   
Telèfon   
Sol·licita le siga adjudicada una beca de pràctiques en el Servei de Relacions Informatives de la Presidència de la Generalitat Valenciana, segons convocatòria de   
per a la qual cosa adjunta la documentació requerida.  
València,  
Signatura de l?interessat  
IL·LM. SR. DIRECTOR DEL GABINET DEL PRESIDENT DE LA GENERALITAT VALENCIANA